અસંખ્ય લોકોના મતે, આ એપ તેમને બહુ ઉપયોગી નીવડે છે કારણ કે તેને કારણે તેમના પર અજાણ્યા લોકોનો ફોન આવે ત્યારે તેઓ એ વ્યક્તિનું નામ પોતાની એડ્રેસ બુકમાં ન હોય તો પણ તેનું નામ જાણી શકે છે! ઉપરાંત, તમને જુદી જુદી માર્કેટિંગ કંપનીઝ તરફથી વણજોઈતા – સ્પામ – કોલ્સ આવતા હોય તો તમે તેને સ્પામ તરીકે રિપોર્ટ કરી શકો છો. જુદા જુદા અનેક લોકો આવા નંબર્સને સ્પામ તરીકે રિપોર્ટ કરે એટલે છેવટે, આપણા પણ એ જ નંબર પરથી ફોન આવે ત્યારે એપ આપણને જાણ કરે છે આ નંબરને આટલા લોકોએ સ્પામ તરીકે રિપોર્ટ કર્યો છે. આપણે કોલનો જવાબ ન આપીએ અને આપણો સમય બચાવી શકીએ!